Een dood, 18 beseer toe drie voertuie botsDrie voertuie was by die ongeluk op die M4 in Durban betrokke. Foto: Netcare 911 Paramedici het hulle vroeg Donderdagaand na die toneel van ŉ ernstige botsing op die M4-snelweg naby die M41-afrit in Durban gehaas waar ŉ ligte afleweringsvoertuig, ŉ nutsvoertuig en ŉ minibustaxi gebots het. Shawn Herbst, woordvoerder van Netcare 911, sê een persoon is op slag dood terwyl nog 18 insittendes van die minibustaxi se beserings van gering tot matig wissel. Hulle is op die toneel gestabiliseer en toe hospitaal toe gebring vir verdere behandeling. Die oorsaak van die ongeluk is nog nie bekend nie, maar die polisie en verkeersafdeling het ondersoek kom instel.